EkBass/fiwiki-20250220-pages-articles huggingface dataset:
Kalervo Ukkola

Ahti Kalervo Ukkola (s. 12. kesäkuuta 1949 Oulu) on suomalainen diplomi- insinööri, joka toimi muun muassa Kemin kaupunginjohtajana ja Oulun kansliapäällikkönä. Kalervo Ukkola syntyi työnjohtaja Arvo Ukkolan ja Hilkka Lindemanin perheeseen. Hänen puolisonsa vuodesta 1978 on Leena Happonen. Ukkola tuli ylioppilaaksi 1968 ja valmistui diplomi-insinööriksi 1974. Hän toimi Teknisen tarkastuslaitoksen suunnittelijana 1975–1976, Uudenmaan aluetyöterveyslaitoksen työturvallisuusinsinöörinä 1976–1979 ja Työterveyslaitoksen tutkimusinsinöörinä 1980–1982. Oulun yliopiston työtieteen lehtori Ukkola oli 1982–2000 ja vs. professori 1986–1988. Kemin kaupunginjohtajana Ukkola toimi 2000–2005 ja Oulun kansliapäällikkönä vuodesta 2005. Kansliapäällikön tehtäviä Ukkola hoiti vuoteen 2011, Oulun apulaiskaupunginjohtaja hän oli 2012 ja edunvalvontapäällikkö 2013–2014. Eläkkeelle Ukkola jäi lokakuun lopussa vuonna 2014.CV Kalervo Ukkola. Oulun kaupunki. Viitattu 6.5.2018. Kaupunginjohtajan arvonimi Ukkolalle myönnettiin joulukuussa 2014.Oulun edunvalvontapäällikkö (eläkkeellä) Kalervo Ukkolalle kaupunginjohtajan arvonimi. Ouka.fi 10.2.2015. == Lähteet == Luokka:Kemin kaupunginjohtajat Luokka: Suomalaiset virkamiehet Luokka: Suomalaiset insinöörit Luokka: Suomalaiset opettajat Luokka:Vuonna 1949 syntyneet Luokka:Elävät henkilöt
Sol (jumalatar)

Sól (muinaisislanniksi "aurinko") on skandinaavisessa mytologiassa auringon jumalatar ja henkilöitymä, Mundilfarin tytär ja Mánin sisar. Hänen taivaan halki kulkevia vaunujaan vetävät kaksi hevosta, joita kutsutaan nimillä Arvakr ("varhain herännyt") ja Alsvidr ("nopein kaikista"). Auringon henkilöitymä esiintyy myös toisessa Merseburgin loitsussa, jossa häntä kutsutaan nimellä Sunna.Lurker 1987, s. 175 Sólin vaunut kulkevat nopeasti taivaankannen yli, sillä niitä ajaa takaa susi nimeltään Skoll. Ragnarökissä Skoll viimein saavuttaa Sólin ja ahmaisee auringon. == Lähteet == * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === == Aiheesta muualla == Luokka:Skandinaavien jumalattaret Luokka:Auringon jumalat
Haapsalun kaupunki

Haapsalun kaupunki sijaitsee Länsi-Virossa Läänemaan maakunnassa. == Sijainti == Meri ympäröi Haapsalun kaupunkia kolmelta suunnalta: lännessä alue rajoittuu Väinämereen, etelässä Matsalunlahteen ja pohjoisessa Haapsalunlahteen. == Hallinto ja väestö == Vuoden 2017 kuntauudistuksessa Ridalan kunta ja vanha Haapsalun kaupunki muodostivat uuden Haapsalun kaupungin. Tällöin vanhan Haapsalun keskuksesta tuli epäitsenäinen kaupunki, asutusyksikkö (), ja uuden Haapsalun hallinnollisen kaupungin, hallintoyksikön (), osa. Kaupunki muodostuu Haapsalun epäitsenäisestä kaupungista (linn, asustusüksus), Paralepan ja Uuemõisan pienkauppaloista (alevik) sekä 56 kylästä (küla). == Liikenne == Valtatie 9 Tallinnan suunnasta Sauesta päättyy Haapsaluun Rohukülan satamaan, josta on lauttayhteys Hiidenmaalle ja Vormsille. Haapsalu linnuse varemed2.jpg|Piispanlinnan raunioita. Haapsalu rannapromenaad.jpg| Rantapromenadi. Rohuküla sadam 2015.jpg | Rohukülan satamasta on yhteys Hiidenmaalle. == Lähteet == == Aiheesta muualla == *
Kodorin kriisi 2001

Kodorin kriisi oli lokakuussa 2001 georgialaisten ja abhasialaisten joukkojen välillä käyty yhteenotto Kodorisolassa Abhasiassa. Georgialaiset saivat tukea tšetšenialaisilta taistelijoilta. Maailman media, joka keskittyi Yhdysvaltojen hyökkäykseen Afganistaniin, vähätteli konfliktia. Taistelu koitui ainakin 40 ihmisen kuolemaksi. ==Aikajana== 4\. lokakuuta 2001 ryhmä Ruslan Gelayevin johtamia tšetšenialaisia ja georgialaisia taistelijoita menivät solaan Georgian puolelta ja hyökkäsi Giorgievskojen kylään. Kun Yhdistyneiden kansakuntien tarkkailijoita kuljettanut helikopteri ammuttiin 8. lokakuuta 2001 alas, yhdeksän ihmistä kuoli. ==Seuraukset== Abhasialaisten vangitsema georgialainen Valery Chkhetiani sai halvauksen 5. elokuuta 2004, ja hänet vietiin sairaalan, jossa hän kuoli kaksi päivää myöhemmin. Chkhetiani oli tuomittu viidentoista vuoden vankeuteen. Viron entinen pääministeri ja silloinen Georgian presidentin neuvonantaja Mart Laar sanoi 29. elokuuta 2006, että Kodorin konflikti oli Venäjän suunnittelema. Laar myös varoitti, että Georgiaan kohdistuvia Venäjän provokaatioita on odotettavissa, mutta Georgia on valmistautunut selviämään kaikista Venäjän asettamista haasteista. Venäjä syytti 30. huhtikuuta Georgiaa 1 500 miehen kokoamisesta Kodorin alueelle Abhasian valtaamiseksi. Venäjä vastasi Georgian tekoon kokoamalla omia joukkojaan alueelle kiristämällä maiden välejä. Nämä joukot taistelivat myöhemmin vuoden 2008 sodassa. ==Lähteet== * http://news.bbc.co.uk/2/hi/europe/1595847.stm. * http://www.rferl.org/reports/caucasus-report/2001/10/34-121001.asp * http://hrw.org/wr2k2/europe9.html * http://news.bbc.co.uk/2/hi/europe/1586098.stm * http://www.kavkaz- uzel.ru/articles/59712 * https://web.archive.org/web/20100620011744/http://www.bns.ee/login.jsp?lang=en * https://www.theguardian.com/world/2008/apr/30/russia.georgia Luokka:Toinen Tšetšenian sota Luokka:Abhasian historia Luokka:Konfliktit Luokka:2001
Moribabougou

Moribabougou on maalaiskunta ja sen keskuskylä Koulikoron alueen Katin piirissä Malissa. Se sijaitsee Nigerjoen vasemmalla rannalla 20 kilometriä Bamakon keskustasta itään. Kunnassa on 27 100 ja kylässä 15 600 asukasta (vuonna 2009). Moribabougoun kunnan pinta-ala on 200 neliökilometriä. Se rajoittuu etelässä Katin piirin N’Gabacoron ja pohjoisessa Safon kuntiin, lännessä Sangarébougoun kuntaan ja Bamakon kaupunkipiirikuntaan sekä idässä Koulikoron piirin Tienfalan kuntaan. Maisemaa leimaavat pohjoisessa kohoavat Mandinguevuoret laaksoineen. Sadekauden jälkeen kuivuvat pienet joet laskevat Nigeriin. Seutu kuuluu Sudanin vyöhykkeeseen. Kuntaan kuuluu neljä kylää. Se on osa Bamakon esikaupunkialuetta. Asukasluku on kasvanut voimakkaasti 2000-luvun alussa. Suurin etninen ryhmä ovat bambarat. Lisäksi on dogoneja, fulbeja, somonoja, songhaita, soninkeja ja mandinkoja. Yleisin kieli on bambara. Vallitseva uskonto on islam, mutta kunnassa on myös kristittyjä ja animisteja. Moribabougoun kautta kulkevat Bamakon ja Koulikoron välinen päällystetty maantie RR14 sekä Dakarin–Nigerin rautatie. Paikallisia elinkeinoja ovat maanviljely, karjanhoito, kalastus, kaupankäynti ja käsityöammatit. Osa asukkaista käy ansiotöissä Bamakossa. ==Lähteet== Luokka:Katin piiri Luokka:Malin kunnat
Pärnun kaupunki

Pärnun kaupunki sijaitsee Lounais-Virossa Pärnumaan maakunnassa Riianlahden rannalla. == Hallinto ja väestö == Vuoden 2017 kuntauudistuksessa Audrun, Paikusen ja Tõstamaan kunnat sekä vanha Pärnun kaupunki yhdistyivät muodostaen uuden Pärnun kaupungin. Tällöin vanhan Pärnun keskuksesta tuli epäitsenäinen kaupunki, asutusyksikkö (), ja uuden Pärnun hallinnollisen kaupungin, hallintoyksikön (), osa. Kaupunki muodostuu Pärnun epäitsenäisestä kaupungista (linn, asustusüksus), Lavassaaren ja Paikusen kauppaloista (alev), Audrun ja Tõstamaan pienkauppaloista (alevik) sekä 49 kylästä (küla). == Liikenne == Valtatie 4 Tallinnasta Latvian rajalle kulkee Pärnun kautta. Valtatie 5 Rakvereen sekä rautatie Tallinnaan alkavat Pärnusta. == Lähteet == == Aiheesta muualla == *
Stora Ådholmen

Stora Ådholmen on huvilasaari Espoon itäsaaristossa. Se sijaitsee nelisen kilometriä Matinkylän Nuottaniemen venesatamasta itäkaakkoon. Espoon virallisessa kaupunginosajaossa Stora Ådholmen kuuluu Matinkylään; saaren ja Matinkylän manneralueen välinen etäisyys on pienimmillään noin kolme kilometriä.Stora Ådholmen Espoon opaskartalla Stora Ådholmenin pinta-ala on noin 14 hehtaaria. Saaren lounaispuolella sijaitsee Lilla Ådholmen. Saarten välinen salmi on kapea ja matala, joten merenpinnan ollessa alhaalla se muuttuu saaria yhdistäväksi kannakseksi. Stora Ådholmenin suurin pituus lounaasta koilliseen on noin 700 metriä, Lilla Ådholmenin suurin pituus kaakosta luoteeseen on puolestaan noin 200 metriä. Ådholmen-nimen taustalla on ruotsin appellatiivi åda, joka tarkoittaa naarashaahkaa. Nimi on viitannut alun perin joko Stora Ådholmeniin tai koko saariryhmään. Lilla Ådholmen on sittemmin saanut kokoonsa viittavan tarkenteen "Lilla", jolloin suurempaa saarta on vastavuoroisesti alettu kutsua Stora Ådholmeniksi. Varhaisimmat maininnat saariryhmän nimistä ovat 1600-luvulta. Stora Ådholmenin itäpuolella on useita pieniä saaria ja luotoja, joista Vattukobben ja Vettakobben ovat luonnonsuojelualuetta, kuten myös niiden itäpuolinen Ådholms Långgrund. Ådholmenin saariryhmän naapurisaaria ovat muun muassa Miessaari noin kilometri lännen suuntaan sekä Vehkasaari ja Käärmesaari runsas kilometri pohjoiseen. Lounaassa lähin naapurisaari on Haraholmen. Stora Ådholmen on itäsaariston rakennetuimpia huvilasaaria. Ennen huviloiden aikakautta saarella oli kalastajamökki, joka näkyy vuoden 1872 kartassa. Vanha mökki on sittemmin muutettu huvilaksi. Stora Ådholmenin eteläkärjessä rantakallioiden äärellä varsin suojattomassa paikassa sijaitsee 1920-luvun taitteessa valmistunut suurehko taitekattoinen huvila, jonka hirsirunko on perimätiedon mukaan siirretty Kaivopuistosta. Arkkitehtonisesti huvila on koruton.Härö, s. 212 == Lähteet == * === Viitteet === == Aiheesta muualla == *Tiedostopalvelu.maanmittauslaitos.fi *Stora Ådholmen, Uusimaa, Finland — Sunrise, Sunset and Daylength Luokka:Espoon saaret Luokka:Matinkylä
Mustavalkoleguaani

Mustavalkoleguaani eli nokileguaani eli keskiamerikanpiikkihäntäiguaani (Ctenosaura similis) on leguaanien heimoon kuuluva liskolaji. Se on maaleguaanien suvun suurin ja laajimmalle levinnein laji. Sitä tavataan Meksikossa ja Keski-Amerikassa, jossa sitä käytetään ihmisravinnoksi. Mustavalkoleguaani on mitattu maailman nopeimmaksi liskoksi. == Ulkonäkö ja koko == Mustavalkoleguaanin tunnistaa sen lieriömäisestä ja piikikkäästä hännästä. Lajin väritys ja kuviointi vaihtelevat paljon, mutta täysikasvuiset yksilöt ovat ruumiinväriltään tavallisesti vaaleanharmaasta kellanruskeaan ja niiden selässä ja kyljessä on 4-12 mustaa raitaa. Täysikasvuiset koiraat voivat kasvaa jopa 1,5 metriä pitkiksi, mutta naaraat ovat pienempiä ja saavuttavat yleensä metrin pituuden. Se voi painaa viisi kiloa. == Levinneisyys ja elinympäristö == Mustavalkoleguaani elää Etelä-Meksikossa, Nicaraguassa, Guatemalassa, El Salvadorissa, Hondurasissa, Belizessä, Costa Ricassa, Panamassa sekä Providencian ja San Andrésin saarilla Kolumbiassa. Lisäksi sitä on istutettu Venezuelaan ja Floridaan. Mustavalkoleguaani viettää suurimman osan ajastaan maassa, mutta on tarvittaessa hyvä kiipeilijä. Nuoret yksilöt pysyttelevät enemmän puissa, mahdollisesti välttääkseen joutumasta suurempien mustavalkoleguaanien syömäksi. Lajia tavataan kuivista ja kosteista metsäisistä alueista. Lisäksi se elää kallioalueilla, savanneilla ja rannikoiden marskimaiden ja soiden ympärillä. Mustavalkoleguaani suosii kivikkoista elinympäristöä, jossa se voi paistatella auringossa, piiloutua halkeamiin ja kiivetä puihin. == Elintavat == Mustavalkoleguaani on maailman nopein lisko. Washingtonin yliopiston professori Raymond Huey kollegoineen on mitannut sen nopeudeksi 34,9 km/h, mikä on myös suurin matelijan maalla saavuttama nopeus.. Se puree ja käyttää häntäänsä aseena kun se ei voi juosta vaaraa pakoon. Laji viettää tavallisesti koko aamunsa auringon paisteessa lämmittelemiseen viileän yön jälkeen. === Lisääntyminen === Parittelu tapahtuu keväällä ja koiraat osoittavat reviirin johtajuuden heiluttamalla päätään. Naaraat kaivavat pesän ja munivat jopa 30 munaa 8–10 viikkoa parittelun jälkeen. Vihreänruskeat poikaset kuoriutuvat 90 päivän kuluttua ja kaivavat tiensä ulos pesästä. === Ravinto === Mustavalkoleguaani on täysikasvuisena pääasiassa kasvinsyöjä, joka syö lehtiä, kukkia, ​​hedelmiä ja varsia. Joskus ne syövät myös pieniä munia ja eläimiä, kuten niveljalkaisia, kaloja sekä lintuja. Nuoret yksilöt syövät lähes yksinomaan hyönteisiä ja siirtyvät kasviperäiseen ravintoon täysikasvuisena. == Ihmiskäyttö == Mustavalkoleguaania syödään ja myydään kauppatoreilla Meksikossa ja Keski- Amerikassa, jossa sillä uskotaan olevan lääkinnällistä arvoa. == Kuvagalleria == CtenosauraSimilis.jpg Iguanamexico.jpg Iguana Manual Antonio.jpg Black Ctenosaur, in tree, Costa Rica.jpg == Lähteet == == Aiheesta muualla == * Animal Diversity Web: Ctenosaura similis (Black Iguana) Luokka:Leguaanit
Compagnia dei Gelosi

pienoiskuva|250px|I Gelosi lavalla. Hieronymus Franckenin maalaus noin vuodelta 1590. Compagnia dei Gelosi oli italialainen näyttelijäryhmä, jonka tyylisuunta oli commedia dell’arte. Ryhmän perusti Flaminio Scala Milanossa vuonna 1568. I Gelosi oli aktiivinen vuoteen 1604 ja se esiintyi useissa Pohjois-Italian kaupungeissa. Maineen kasvaessa I Gelosi teki vierailuja Ranskaan, Espanjaan, Saksaan ja Puolaan. Ryhmään kuului aikansa tunnetuimpia näyttelijöitä, kuten Francesco Andreini ja tämän puoliso Isabella Andreini, jonka kuoleman seurauksena ryhmän toiminta kuihtui. == Lähteet == == Aiheesta muualla == *Sapere.it: Andreini *GAD "Città di Pistoia" : FRANCESCO ANDREINI, PISTORIENSE E LA COMPAGNIA DE “I COMICI GELOSI” (Nota di Franco Checchi) *Viv- it.org: Commedia dell’Arte, la compagnia dei Gelosi Luokka:Italialainen kulttuuri
Bossofala

Bossofala on maalaiskunta Koulikoron alueen Katin piirissä Malissa. Sen keskuskylä Néguéla sijaitsee 45 kilometriä Katista länteen. Kunnassa on 16 900 ja keskuskylässä 5 700 asukasta (vuonna 2009). Bossofalan kunnan pinta-ala on 800 neliökilometriä. Se rajoittuu pohjoisessa Katin piirin N’Tjiban ja Diédougoun, idässä Dio-Garen ja Dombilan, etelässä Sibyn ja Sobran sekä lännessä Kayesin alueen Katin piirin Makanon ja Kassaron kuntiin. Länsirajalla virtaa Baouléjoki. Kuntaan kuuluu 17 kylää. Asukkaat ovat etupäässä bambaroita, fulbeja ja mandinkoja. Néguélan kautta kulkee Bamakosta Senegalin rajalle johtava maantie RN24 sekä Dakarin–Nigerin rautatie. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, maapähkinä, puuvilla, tupakka ja vehnä. Kotieläimiä ovat naudat, lampaat, vuohet ja siipikarja. Lisäksi harjoitetaan käsityöammatteja ja pienimuotoista kaupankäyntiä. ==Lähteet== Luokka:Katin piiri Luokka:Malin kunnat
Valmis (Kasmirin albumi)

Valmis on suomalaisartisti Kasmirin 16. helmikuuta 2018 julkaistu toinen studioalbumi. Albumin 11 kappaleesta kymmenen ovat yhdessä tuottaneet Hank Solo sekä Jonas W. Karlsson ja yhden OP Beats. Albumi nousi ensimmäisellä listaviikollaan suoraan Suomen virallisen albumilistan ensimmäiselle sijalle ja pysytteli ensimmäiset seitsemän viikkoa kymmenen parhaan joukossa. Albumi on ylittänyt kultalevyrajan. Albumilta julkaistiin ennen sen julkaisua kuusi singleä, joista ensimmäinen (”Amen”) lähes kaksi vuotta aiemmin. == Kappaleet == == Lähteet == == Aiheesta muualla == * Valmis Discogs-sivustolla Luokka:Vuoden 2018 albumit Luokka:Kasmirin albumit
Mauriainen

Mauriainen voi tarkoittaa seuraavia: * pihamauriainen (myös sokerimuurahainen tai mauriainen), mauriaisten sukuun kuuluva muurahaislaji * mauriaiset, muurahaissuku
I Hear a Symphony (albumi)

I Hear a Symphony on yhdysvaltalaisen tyttöbändin The Supremesin kahdeksas studioalbumi. Albumin julkaisi Motown-levy-yhtiö helmikuussa 1966. Albumi sijoittui Billboard 200 -albumilistan 8. sijalle ja Top R&B; Albums -albumilistan ensimmäiselle sijalle. == Kappaleet == Kaikki kappaleet tuottanut Brian Holland ja Lamont Dozier paitsi kappaleen ”Yesterday”, jonka on tuottanut Norman Whitfield. === A-puoli === # Stranger in Paradise – 3.03 # Yesterday – 2.28 # I Hear a Symphony – 2.41 # Unchained Melody – 3.47 # With a Song in My Heart – 2.02 # Without a Song – 2.59 === B-puoli === # My World Is Empty Without You – 2.33 # A Lover’s Concerto – 2.35 # Any Girl in Love (Knows What I’m Going Through) – 2.59 # Wonderful! Wonderful! – 2.51 # Everything is Good About You – 2.59 # He’s All I Got – 2.46 == Arvostelut == *AllMusic. == Lähteet == Luokka:The Supremesin albumit Luokka:Vuoden 1966 albumit
I Hear a Symphony

I Hear a Symphony on yhdysvaltalaisen tyttöbändin The Supremesin vuoden 1965 kappale, joka äänitettiin Motown-levy-yhtiölle. Motownin Holland–Dozier–Holland-tiimin säveltämä ja sanoittama kappale sijoittui Billboard Hot 100 -singlelistan ensimmäiselle sijalle. ==Lähteet== Luokka:The Supremesin kappaleet Luokka:Vuoden 1965 kappaleet Luokka:Billboard Hot 100 -listan ykköset
Gustaf Selin

Gustaf Selin (14. lokakuuta 1830 Sääksmäki – 24. toukokuuta 1905 Tampere) oli suomalainen Tampereella vaikuttanut kauppias ja kunnallismies.Menneiltä päiviltä - kauppias Gustaf Selin, Viikko-Sanomat 02.10.1926 nro 39, s. 6, Kansalliskirjaston Digitoidut aineistotG. Selin, Aamulehti 25.05.1905 nro 120, s. 1, Kansalliskirjaston Digitoidut aineistot Metsä-Paavolan talossa Sääksmäen Tarttilassa syntynyt Selin muutti 31-vuotiaana Tampereelle ja aloitti siellä ruokatavarakauppiaana vuonna 1861. Hän lajensi pian liiketoimiaan viljakaupan puolelle ja menestyi siinä niin hyvin, että saattoi vuonna 1885 rakentaa Tampereen Kauppatorin eteläreunalle kolmikerroksisen Selinin talon. Selin toimi myös sekatavarakauppiaana.Niina Ketonen: Selinin talo, Koskesta voimaa -sivusto Selin oli mukana Tampereen kunnallispolitiikassa ja oli Tampereen kaupunginvaltuuston jäsen 1875–1893. Hän oli myös kaupungin rahatoimikamarin jäsen 1875–1878 ja 1883–1885 sekä puheenjohtaja 1885 ja 1889–1901. Selin oli myös mukana perustamassa Aamulehteä ja kuului Suomalaisen klubin johtokuntaan. Hänet valittiin myös Tampereen edustajana säätyvaltiopäiville mutta ruotsinmielisten valitus kumosi valinnan. Gustaf Selin oli naimisissa Vivika Karlundin kanssa. Heidän poikansa Frans Salmus, ent. Selin (1866–1940) oli Aamulehden (Tampereen Kirjapaino Oy) isännöitsijänä 1894–1906 ja lehden johtokunnan jäsenenä ja puheenjohtajana. Hän omisti vuodesta 1907 alkaen Lempäälässä Lopen kartanon.Frans Selin 60-vuotias, Aamulehti 06.11.1926 nro 298, s. 5, Kansalliskirjaston Digitoidut aineistot Toinen poika Gustaf Alfred Selin (1865–1916) kävi Turun kauppaopiston ja omisti vuodesta 1896 oman puutavaraliikkeen sekä vuodesta 1905 Pyhäjärven höyrysahan, jonka yhteydessä oli sahatavaran kuivaamo ja höyläämö.Kuolleita, Uusi Suometar 30.04.1916 nro 116, s. 7, Kansalliskirjaston Digitoidut aineistot == Lähteet == Luokka:Suomalaiset kauppiaat Luokka:Tampereen kaupunginvaltuutetut Luokka:Vuonna 1830 syntyneet Luokka:Vuonna 1905 kuolleet
Yhdysvaltain presidentinvaalit 1844

Yhdysvaltain presidentinvaalit 1844 olivat 15:nnet Yhdysvaltain presidentinvaalit. Vaalit järjestettiin 1. marraskuuta – 4. joulukuuta 1844. James K. Polk demokraattisesta puolueesta voitti whig-puolueen Henry Clayn täpärässä kilvassa, jonka kiistanalaisina teemoina olivat orjuus ja Texasin tasavallan liittäminen osaksi Yhdysvaltoja. == Vaalikampanja == Ennen vaaleja James K. Polk oli yleisölle melko tuntematon. Hän oli ensimmäinen niin sanottu "musta hevonen". Suurin osa molempien puolueen kampanjasta keskittyi henkilökohtaisiin hyökkäyksiin ehdokkaita kohtaan. Tuntemattomuutta hyödyntäen whigit pilkkasivat demokraatteja vaalimainoksella: Who is James K. Polk? (). Demokraatit taas ottivat kohteekseen Clayn moraalin ja väittivät hänen rikkoneen systemaattisesti jokaista kohtaa kymmenestä käskystä. Kampanjassa Polk oli orjuuden ja Texasin liittämisen kannalla, kun taas Clay vastusti orjuutta ja Texasin liittämistä. Clay oli kuitenkin orjanomistaja, joka sai osan äänestäjistä vakuuttuneiksi siitä, että hän ei tulisi tekemään orjuudelle mitään. Polk taas yritti vakuuttaa ymmärtävänsä itäisten demokraattien tarpeen asettaa suojatulleja ulkomaalaisille tavaroille, vaikka oli aina vastustanut korkeita tulleja. ==Ehdokkaat== ===Whig=== Whig-puolueen lista 1844 Henry Clay Theodore Frelinghuysen presidentiksi varapresidentiksi Edustajainhuoneen puhemies (1811–1814, 1815–1820, 1823–1825) Entinen senaattori New Jerseystä (1829–1835) ===Demokraatit=== Demokraattisen puolueen lista 1844 James K. Polk George M. Dallas presidentiksi varapresidentiksi Edustajainhuoneen puhemies (1835–1839) Entinen senaattori Pennsylvaniasta (1831–1833) ==Tulokset== Yhdysvaltain presidentinvaalit 1844 |- style="background-color:#E9E9E9;text-align:center;" ! colspan="2" rowspan="2" style="text-align:left;" | Presidenttiehdokas ! rowspan="2" colspan="1" style="text-align:left;" | Puolue ! rowspan="2" colspan="1" style="text-align:left;" | Kotiosavaltio ! rowspan="1" colspan="2" style="text-align:left;" | Kansanäänet ! rowspan="2" colspan="1" style="text-align:center;" | Valitsijamiesäänet |- ! Määrä ! % |- style="background-color:#E9E9E9;text-align:center;" |- | style="background-color:" | | style="text-align:left;" | James K. Polkhttps://www.loc.gov/rr/program/bib/elections/election1844.html#results | style="text-align:left;" | Demokraatit | style="text-align:left;" | Tennessee | 1 339 494 | 49,5 | 170 |- | style="background-color:" | | style="text-align:left;" | Henry Clay | style="text-align:left;" | Whig | style="text-align:left;" | Kentucky | 1 300 004 | 48,1 | 105 |- | style="background-color:#CCCC66" | | style="text-align:left;" | James G. Birney | style="text-align:left;" | Vapauspuolue | style="text-align:left;" | Michigan | 62 103 | 2,3 | 0 |- | colspan=4 style="text-align:left;" | Muut | 2 058 | 0,1 | – |- | colspan="7" style="background-color:#E9E9E9;"| |- style="font-weight:bold" | colspan="4" style="text-align:left;" | Yhteensä | 2 703 659 | 100 | 275 |- style="font-weight:bold" | colspan="6" style="text-align:left;" | Voittoon tarvitaan | 138 |} == Lähteet == Luokka:1844 Presidentinvaalit 1844
Nioumamakana

Nioumamakana on maalaiskunta ja sen keskuskylä Koulikoron alueen Katin piirissä Malissa. Se sijaitsee lähellä Guinean rajaa 150 kilometriä Katista länteen. Kunnassa on 8 400 ja kylässä 500 asukasta (vuonna 2009). Nioumamakanan kunnan pinta-ala on 322,92 neliökilometriä. Se rajoittuu koillisessa Katin piirin Sobran, etelässä Kangaban piirin Balan Bakaman ja luoteessa Kayesin aluein Kitan piirin Sirakoron ja Makanon kuntiin sekä lounaassa Guineaan. Maisemaa leimaavat Mandinguevuoret. Seutu kuuluu Sudanin vyöhykkeeseen. Kasvillisuus on vuoristometsiä, galleriametsiä sekä puu- ja metsäsavannia. Eläinkunta käsittää muun muassa antilooppeja ja pahkasikoja sekä leijonan ja leopardin kaltaisia katoamassa olevia suurpetoja. Kuntaan kuuluu yhdeksän kylää. Asukkaat ovat mandinkoja, fulbeja, bambaroita ja soninkeja. Kunnan liikenneyhteydet ovat huonot varsinkin sadekaudella. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi ja riisi. Myytäväksi kasvatetaan maapähkinää ja puuvillaa. Kotieläimiä ovat naudat, lampaat ja vuohet. Lisäksi harjoitetaan keräilyä, käsityöammatteja ja perinteisin menetelmin tapahtuvaa kullankaivua. Kultaesiintymiä ovat keskuskylän Dagala sekä Kéniéba Couta. ==Lähteet== Luokka:Katin piiri Luokka:Malin kunnat
Koripallon Mestarien liiga 2017–2018

Koripallon Mestarien liigan kausi 2017–2018 oli sarjan historian toinen. Sarjaan osallistui karsinta mukaan lukien 56 joukkuetta 32 maasta. Kausi alkoi karsintakierroksilla 19. syyskuuta 2017 ja päättyi final four -turnauksen loppuotteluun 6. toukokuuta 2018. Mestaruuden voitti ensimmäisen kerran kreikkalainen AEK Ateena, joka voitti loppuottelussa AS Monacon 100–94http://www.championsleague.basketball/17-18/news/aek-reach-century-mark- take-down-as-monaco-in-front-of-packed-oaka. Pronssiottelussa espanjalainen CB Murcia voitti saksalaisen Riesen Ludwigsburgin 85–74http://www.championsleague.basketball/17-18/news/ucam-murcia-bounce-back- defeat-mhp-riesen-ludwigsburg-to-finish-third-in-athens. Kauden arvokkaimmaksi pelaajaksi nimettiin AEK Ateenan Manny Harris.http://www.championsleague.basketball/17-18/news/harris-named-mvp-of- the-season Harrisin lisäksi kauden tähdistöviisikkoon nimettiin korikuningas DJ Kennedy, Louis Labeyrie, Ovie Soko ja Elmedin Kikanović.http://www.championsleague.basketball/17-18/news/star-lineup- revealed-kulboka-best-young-player == Osallistujat == Runkosarja Runkosarja Runkosarja Runkosarja Élan Chalon Reyer Venezia Mestre EWE Baskets Oldenburg Hapoel Holon Strasbourg IG S.S. Felice Scandone Medi Bayreuth BK Ventspils * AS Monaco Basket Dinamo Basket Sassari CB 1939 Canarias KK Neptūnas AEK Ateena BC Beşiktaş JK CB Murcia Basket Zielona Góra Aris Banvit BK BC Oostende BK Jenisei PAOK Gaziantep ČEZ Nymburk KK Olimpija Kolmas karsintakierros Kolmas karsintakierros Kolmas karsintakierros Kolmas karsintakierros Excelsior Brussels Telekom Baskets Bonn KK Juventus Club Estudiantes Nanterre 92 Orlandina Basket Rosa Radom Karşıyaka Basket Toinen karsintakierros Toinen karsintakierros Toinen karsintakierros Toinen karsintakierros PBC Academic Joensuun Kataja KK Mornar Bar BK Nižni Novgorod Bakken Bears Alba Fehérvár Cluj-Napoca BK Budiveljnyk Kiova Ensimmäinen karsintakierros Ensimmäinen karsintakierros Ensimmäinen karsintakierros Ensimmäinen karsintakierros Kapfenberg Bulls BC Keravnos KB Prishtina SL Benfica Tsmoki-Minsk BC Kalev/Cramo KK Prienai BK Avtodor Saratov Antwerp Giants BC Dinamo Tbilisi KK Karpoš Sokoli Joventut Badalona KK Bosna Royal MHP Riesen Ludwigsburg Donar Groningen BC Luleå * Seura on Monacosta mutta osallistui sarjaan Ranskan kiintiöstä == Lähteet == == Aiheesta muualla == * Virallinen kotisivu Luokka:Koripallosarjojen kausi 2017–2018/2018 2017
Värittömän miehen vaellusvuodet

Värittömän miehen vaellusvuodet (jap. Shikisai o motanai Tazaki Tsukuru to, kare no junrei no toshi) on japanilaisen kirjailija Haruki Murakamin romaani, joka julkaistiin vuonna 2013. Suomessa kirja julkaistiin Tammen Keltaisessa kirjastossa Raisa Porrasmaan suomentamana vuonna 2014. Kirja oli ensimmäinen Murakamin teos, joka suomennettiin suoraan japanin kielestä. Kirja kertoo japanilaisesta Tsukuru Tazakista, jonka ystävät hylkäsivät hänet nuoruudessaan. Tsukuru palaa traumaattiseen menneisyyteensä ja lähtee selvittämään hylkäämisen syytä sekä etsimään vanhoja ystäviään. Kirjassa päähenkilö matkustaa muun muassa yhden kadonneen ystävänsä perässä Hämeenlinnaan Suomeen. ==Lähteet== Luokka:Haruki Murakamin teokset Luokka:Vuoden 2013 kirjat
Champion (RuPaulin albumi)

Champion on RuPaulin viides studioalbumi, julkaistiin 24. helmikuuta 2009. == Kappaleet == # Main Event # Jealous of My Boogie # Cover Girl # Tranny Chase # LadyBoy # Champion # Never Go Home Again # Destiny Is Mine # Let's Turn the Night # Devil Made Me Do It # Theme from 'Drag Race # Throw Ya Hands Up (feat. Lady Bunny) == Lähteet == == Aiheesta muualla == * Champion discogs.com -sivustolla Luokka:Vuoden 2009 albumit Luokka:Yhdysvaltalaiset elektronisen musiikin albumit Luokka:Yhdysvaltalaiset R&B-albumit; Luokka:Dance-pop-albumit
S/S Primula

S/S Primula oli suomalainen Helsingin Höyrylaiva Oy:n ja Suomen Höyrylaiva Oy:n omistama rahtihöyrylaiva joka oli liikenteessä 1904–1955.Fakta om fartyg : S/S Primula S/S Primula rakennettiin W. Lindbergs Verkstad och Varfs Ab:n telakalla Tukholmassa tilaajan ollessa Helsingin Höyrylaiva Oy (Helsingfors Ångfartygs Ab). Matkustaja- ja rahtilaivaksi rakennettu alus liikennöi Helsinki-Lyypekki-linjalla. Ensimmäisen maailmansodan alettua 1914 saksalaiset takavarikoivat aluksen Lyypekissä ja se oli sitten vuodesta 1915 alkaen miinanraivaajien tuki- ja saattuealuksena. Laivan omistaja Helsingin Höyrylaiva Oy yhdistettiin vuonna 1920 Suomen Höyrylaiva Oy:hyn ja kun S/S Primula luovutettiin 1921 takaisin Suomen Höyrylaiva Oy:lle se vietiin Norddeutscher Lloydin telakalle Bremerhaveniin jossa laiva kunnostettiin ja muutettiin kokonaan rahtilaivaksi. S/S Primula oli sitten vuodesta 1923 alkaen rahtilaivana muun muassa Helsinki-Tukholma-linjalla. Laiva sai konevian marraskuussa 1955 minkä jälkeen se myytiin Oy Vuoksenniska Ab:lle romutettavaksi. S/S Primulan pituus oli 61,65 metriä, leveys 8,59 metriä ja syväys 4,80 metriä. Laivan vetoisuus oli 867 bruttorekisteritonnia. Sen voimanlähteenä oli kolmisylinterinen 870 hevosvoiman trippelihöyrykone. Suurin kulkunopeus oli 10 solmua. == Lähteet == == Aiheesta muualla == * Helsingin Höyrylaivaosakeyhtiön (HÅAB) S/S Primula ja Suomen valtion omistama S/S Nautilus. Suomen Merimuseon kuvakokoelmat Luokka:Höyrylaivat Luokka:Effoa
Dialakoroba

Dialakoroba on maalaiskunta ja sen keskuskylä Koulikoron alueen Katin piirissä Malissa. Se sijaitsee 50 kilometriä Bamakosta etelään. Kunnassa on 22 800 ja kylässä 5 000 asukasta (vuonna 2009). Dialakoroban kunta rajoittuu pohjoisessa Katin piirin Sanankoroban, idässä Bougoulan, etelässä Ouélessébougoun ja Faraban sekä lännessä Niagadinan ja Mandén kuntiin. Kuntaan kuuluu 23 kylää. Asukkaat ovat etupäässä bambaroita, mandinkoja ja fulbeja. Vallitseva uskonto on islam. Dialakoroban kautta kulkee Bamakosta Sikassoon johtava maantie RN7. Paikallisia elinkeinoja ovat maanviljely, karjanhoito, kalastus, kaupankäynti, käsityöammatit sekä metsien, hiekan ja soran hyödyntäminen. ==Lähteet== Luokka:Katin piiri Luokka:Malin kunnat
Kohtaaminen Roomassa

Kohtaaminen Roomassa (Una giornata particolare) on Ettore Scolan ohjaama italialais-kanadalainen draamaelokuva vuodelta 1977. Elokuvan tapahtumat sijoittuivat yhteen päivään 6. toukokuuta 1938 jolloin Adolf Hitler oli valtiovierailulla Benito Mussolinin luona Roomassa. Elokuvan pääosissa olivat Marcello Mastroianni, Sophia Loren ja John Vernon. Pienessä sivuosassa, fasistisen perheen tyttärenä, näytteli silloin 14-vuotias Alessandra Mussolini, Benito Mussolinin pojantytär. == Juoni == Elokuvan tapahtumapaikkana oli roomalainen asuintalo joka on tyhjentynyt lähes kokonaan asukkaiden lähdettyä seuraamaan Hitlerin vierailuun liittyvää paraatia ja vastaanottoa. Taloon ovat jääneet vain ylirasittunut kuuden lapsen äiti Antonietta (Sophia Loren) ja hänen naapurinsa radiotoimittaja Gabriele (Marcello Mastroianni) jota uhkaa karkotus Sardinian saarelle antifasististen mielipiteiden ja homoseksuaalisuuden vuoksi. He viettävät yhdessä iltapäivää tyhjässä talossa ja heidän välilleen syntyy lyhyt suhde mutta taustalla kuuluu koko ajan kovaäänisistä tuleva propagandaselostus Hitlerin vierailusta. Samana iltana poliisi tulee pidättämään Gabrielen ja kun Antoniettan aviomies palaa kotiin yöllä hän julistaa aikovansa siittää seitsemännen lapsen jolle nimeksi tulee Adolfo. == Pääosissa == Lähde: ==Lähteet== Luokka:Vuoden 1977 italialaiset elokuvat Luokka:Vuoden 1977 kanadalaiset elokuvat Luokka:Italialaiset draamaelokuvat
Niagadina

Niagadina on maalaiskunta ja sen keskuskylä Koulikoron alueen Katin piirissä Malissa. Se sijaitsee Nigerjoen oikealla rannalla 80 kilometriä Bamakosta etelään. Kunnassa on 10 400 ja kylässä 3 900 asukasta (vuonna 2009). Niagadinan kunta rajoittuu koillisessa Katin piirin Dialakoroban, kaakossa Faraban, etelässä Kourouban ja luoteessa Bancoumanan kuntiin. Seutu kuuluu Sudanin ja Guinean siirtymävyöhykkeeseen. Kasvillisuus on runsasta ja alueella on paljon metsää. Kuntaan kuuluu viisi kylää. Asukkaat ovat etupäässä mandinkoja. Lisäksi on fulbeja ja somonoja. Vallitseva uskonto on islam. Niagadinaan on ympärivuotinen maantieyhteys. Myös Nigerjoki toimii liikenneväylänä. Seudun pääelinkeino on maatalous. Tärkeimmät viljelykasvit ovat hirssi, durra, maissi, riisi, pavut ja puuvilla. Kotieläimiä ovat naudat, lampaat, vuohet ja siipikarja. Bozot ja somonot harjoittavat kalastusta. Muita elinkeinoja ovat keräily, käsityöammatit sekä hiekan ja soran hyödyntäminen. ==Lähteet== Luokka:Katin piiri Luokka:Malin kunnat
Kunz

Kunz on muun muassa seuraavien henkilöiden sukunimi: * Alfred Kunz (1929–2019), kanadalainen säveltäjä ja kuoronjohtaja * Andreas Kunz (1946–2022), saksalainen yhdistetyn hiihtäjä * Joachim Kunz (s. 1959), itäsaksalainen painonnostaja * Samuel Kunz (1921–2010), saksalainen keskitysleirin vartija * Stephan Kunz (s. 1972), liechtensteinilainen maastohiihtäjä.
Brutal Prog EP

Brutal Prog EP on suomalaisen Cause For Effectin EP, joka on julkaistiin 13. huhtikuuta 2018. Kappaleet on sävelletty vuosina 2014–2018. Albumi oli metallimusiikkilehti Infernon ennakkokuuntelussa, joka sisälsi basisti-laulaja Tuomon kappalekohtaisen kommenttiraidan. ==Kappaleet== # # # # # # # # # # # # # # # == Kokoonpano == * Tuomo – basso, laulu * Ari – rummut == Lähteet == Luokka:Vuoden 2018 EP:t Luokka:Cause For Effectin albumit
Eero Grundström

Eero Grundström (s. 1976 Rauma) on suomalainen muusikko, säveltäjä ja musiikinopettaja. Grundström on suorittanut maisterin tutkinnon Sibelius- Akatemian kansanmusiikin osastolla vuonna 2008. Kansanmusiikin ja kansantanssin edistämiskeskus. Viitattu 6.5.2018. Hän toimii Taideyliopiston (Sibelius-Akatemia) kansanmusiikin tuntiopettajana. Eero Grundström esiintyy sekä solistina että muun muassa seuraavien yhtyeiden kanssa: Sväng, Spontaani vire, Crosscountry 50km, Ilona ja Huvina, Suomen Miesorkesteri, Sydänlaulu, Maria Kalaniemi duo/trio. Harmonikkataiteilija Maria Kalaniemen ja Eero Grundströmin huhtikuussa 2017 julkaisema levy Svalan (Åkerö Records) menestyi hyvin World Music Charts Europe -listalla vuonna 2017. Eero Grundström on Esko Grundströmin veli ja Otto Grundströmin serkku. ==Diskografia (valikoima)== * Crosscountry 50km (2008)1 * Svalan (2017)2 1 Samuli Karjalainen & Eero Grundström 2 Maria Kalaniemi & Eero Grundström ==Lähteet== ===Viitteet=== ==Aiheesta muualla== * - Kansanmusiikin & kansantanssin edistämiskeskus Luokka:Suomalaiset säveltäjät Luokka:Suomalaiset huuliharpistit Luokka:Suomalaiset pianistit Luokka:Suomalaiset kanteleensoittajat Luokka:Suomalaiset musiikkipedagogit Luokka:Vuonna 1976 syntyneet Luokka:Elävät henkilöt
Sinä olet minun (kappale)

__NOTOC__ Sinä olet minun on suomalaisen muusikko ja lauluntekijä Lauri Tähkän kolmas single syksyllä 2016 ilmestyneeltä Vien sut täältä kotiin -studioalbumilta. Kappale julkaistiin Vien sut täältä kotiin -albumilla 16. syyskuuta 2016 ja singlenä 18. marraskuuta 2016 Spotifyssa. Akustisena tallenteena single julkaistiin Spotifyssa 1. joulukuuta 2017, kun Tähkä esitti sen musiikkiviihdeohjelmassa Alasti-klubi yhdessä kitaristi Jaakko Kääriäisen kanssa. Kappale teki listahistoriaa ja samalla uuden listaennätyksen 28. huhtikuuta 2018, kun se äänestettiin Iskelmä Radion listan ykköseksi 56 viikon ajan. Sinä olet minun striimasi kultaa Spotifyssa marraskuussa 2018. Singlen on säveltänyt Lauri Tähkä ja sanoittanut Saara Törmä. Kappaleen on tuottanut Jukka Immonen. == Lähteet == Luokka:Vuoden 2016 kappaleet Luokka:Lauri Tähkän kappaleet
Viinamäen kansakoulu

Viinamäen kansakoulu oli entisen Jalasjärven kunnan Hirvijärven kylässä vuosina 1920–1966 toiminut kansakoulu. Koulua varten Jalasjärven kunta osti vuonna 1920 tontin August Tuominiemen perikunnalta. Samana vuonna opetus aloitettiin Sameli Viinamäen ja Siimoni Hopiavuoren taloissa. Vuonna 1925 aloitetun koulurakennuksen alakertaan opetusta siirtyi syksystä 1927, ja koulu valmistui seuraavana vuonna. Ensimmäisenä opettajana Viinamäen koulussa toimi Hilma Ruha, ja muita vakituisia opettajia olivat vuosikymmenten mittaan Alli Autio, Kerttu Santalahti, Jaakko Yli-Rekola sekä koulun viimeisinä opettajina Maria Salmela ja Juhani Kungsbacka. Viinamäen koulu toimi lakkautuksensa 1966 jälkeen ensin juhlatilana ja sitten huonosti menestyneen muoviyrityksen tiloina. ==Lähteet== Luokka:Jalasjärvi Luokka:Kurikan rakennukset ja rakennelmat Luokka:Etelä-Pohjanmaan kansakoulut
Tika Sevón Liljegren

__NOTOC__ Tika Sevón Liljegren (s. 22. lokakuuta 1992) on suomenruotsalainen laulaja, joka voitti Suomen X Factor -laulukilpailun toisen tuotantokauden vuonna 2018. Hän kilpaili ohjelmassa Saara Aallon tiimissä. Kilpailussa oli palkintona sadan tuhannen euron arvoinen levytyssopimus Sony Musicin kanssa. Hänen ensimmäinen singlensä ”Live and You Learn” julkaistiin 22. maaliskuuta 2019. Hän esittää kappaleen käyttäen artistinimeä Tika. Hänen X Factor -voittonsa jälkeistä vuotta dokumentoitiin Yle Areenassa julkaistuun neliosaiseen minidokumenttisarjaan Tika - mitä tapahtui X Factorin jälkeen?. Vuonna 2020 Tika osallistui Uuden Musiikin Kilpailuun kappaleella ”I Let My Heart Break”. Hän sijoittui kilpailussa 3. sijalle. Alkuvuodesta 2022 Sevón Liljegren aloitti BUU-klubbenin juontajana. == Taustaa == Sevón Liljegren on adoptoitu Nepalista Ruotsiin puolitoistavuotiaana. Hänen biologinen äitinsä kuoli synnytyksessä ja vuotta myöhemmin hänen isänsä hukkui tulvassa. Hän on Ruotsin kansalainen, mutta kasvanut Tammisaaressa ja asunut pitkään Karjaalla. X Factor -voiton jälkeen hän muutti Helsinkiin. Hän on ammatiltaan rakennusmaalari, mutta hän on työskennellyt myös muun muassa ravintola-alalla. Sevón Liljegren oli mukana Ruotsin paikallisessa Kadonneen jäljillä -ohjelmassa (Spårlöst) vuonna 2014. Hän löysi ohjelman kautta biologisen veljensä. == Diskografia == === Singlet === Nimi Vuosi Listasijoitukset Albumi Single- lista Radio- lista ”Live and You Learn” 2019 — — ”I Let My Heart Break” 2020 — — ”Self Love” 2023 — — == Lähteet == == Aiheesta muualla == * Minidokumenttisarja Tika - mitä tapahtui X Factorin jälkeen? Yle Areenassa Luokka:Suomalaiset laulajat Luokka:Ruotsalaiset laulajat Luokka:Elävät henkilöt Luokka:Vuonna 1992 syntyneet
Andselv

Andselv on kylä Andselva-nimisen joen varrella Målselvin kunnassa Pohjois- Norjassa. Vuonna 2013 kylän väkiluku oli 905. Kylä sijaitsee Bardufossin lentokentän välittömässä läheisyydessä. == Lähteet == Luokka:Norjan kylät Luokka:Målselv
Wolters Kluwer

Wolters Kluwer N.V. on vanhimmilta osiltaan vuonna 1836 perustettu, maailmanlaajuisesti toimiva alankomaalainen konserniyritys. Se on suuri asiantuntijatiedon ja (esimerkiksi terveydenhoidon) päätöksenteon tukiohjelmistojen valmistaja sekä kansainvälisesti merkittävä tietokirjallisuuden kustantamo. Yhtiön nykymuoto on vuodelta 1987, jolloin Kluwer ja Wolters-Samson yhdistyivät. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Wolters Kluwer oli vuonna 2017 sijalla 1 343\. Yhtiön markkina-arvo oli 11,9 miljardia Yhdysvaltain dollaria (toukokuussa 2017). Yrityksen palvelut jakautuvat neljälle liiketoiminta-alalle: Terveys; Verotus ja kirjanpito; Hallinto, riskit ja vaatimuksenmukaisuus; sekä Lainsäädäntö ja säädökset. Asiakkaitaan yli 180 maassa palvelevan konserniyrityksen palveluksessa työskentelee noin 19 000 ihmistä (2017). Operatiivista toimintaa yhtiöllä on runsaassa 40 maassa. Vuonna 2017 yhtiön liikevaihto oli 4,4 miljardia euroa, operatiivinen voittomarginaali 22,8 prosenttia ja nettotulos 668 miljoonaa euroa. Yhtiön liikevaihdosta jo 76 prosenttia tuli digitaalisista sovelluksista, 11 prosenttia muista palveluista ja 13 prosenttia painotuotteista (2017). Erittäin merkittävässä asemassa olivat digitaaliset ja palvelutilaukset, jotka asiakkaat pääsääntöisesti ostavat toistuvasti vuodesta toiseen. Maantieteellisesti tärkein markkina-alue oli Yhdysvallat, koska 61 prosenttia liikevaihdosta oli peräisin Pohjois-Amerikasta, 31 prosenttia Euroopasta, 6 prosenttia Aasian-Tyynenmeren alueelta ja 2 prosenttia muualta maailmasta. Yhtiön osake noteerataan Euronextissä ja on listattu osaksi useita osakeindeksejä, joista mainittakoon Euronext 100 -indeksi ja Amsterdamin pörssin AEX. == Katso myös == * Luettelo Amsterdamin pörssissä noteeratuista yhtiöistä ==Lähteet== Luokka:Kustantamot Luokka:Terveydenhoitoalan yritykset Luokka:Teknologiayhtiöt Luokka:Alankomaalaiset pörssiyhtiöt Luokka:AEX-indeksi Luokka:Euronext 100 -indeksi
Ojacastro

Ojacastro on Espanjan kunta La Riojan itsehallintoalueella. Se sijaitsee La Riojan länsiosassa. Kunnassa on arviolta 182 asukasta (vuonna 2020) ja sen pinta-ala on 44,3 neliökilometriä. == Lähteet == Luokka:La Riojan kunnat
Manny Harris

Corperryale L'Adorable ”Manny” Harris (s. 21. syyskuuta 1989 Detroit, Michigan) on yhdysvaltalainen koripalloilija. Harris on voittanut urallaan muun muassa Mestarien liigan mestaruuden vuonna 2018, jolloin hänet valittiin myös kauden arvokkaimmaksi pelaajaksi, sekä Kreikan cup-mestaruuden. == Ura == Harrisia ei varattu NBA:han vuoden 2010 varaustilaisuudessa, mutta hän on pelannut sarjassa Cleveland Cavaliersin, Los Angeles Lakersin ja Dallas Mavericksin joukkueissa. Harris on pelannut urallaan myös NBA:n kehityssarjassa ja Kiinassa. Euroopassa hän on pelannut Turkissa, Ukrainassa ja Kreikassa.Basketball-Reference.com Elokuussa 2017 Harris siirtyi Kreikan pääsarjan AEK Ateenaan.http://www.aekbc.gr/en/articles-1667/aek-b-c-signs- manny-harris.htm Kausi oli Harrisille erinomainen: AEK voitti Kreikan cupin, ja Harris valittiin cupin arvokkaimmaksi pelaajaksi. Hänet valittiin myös Kreikan pääsarjakauden tähdistöotteluun. Toukokuussa AEK eteni Mestarien liigan loppuotteluun, jossa se voitti Monacon 100–94http://www.championsleague.basketball/17-18/news/aek-reach-century-mark- take-down-as-monaco-in-front-of-packed-oaka. Harris nimettiin Mestarien liigan kauden arvokkaimmaksi pelaajaksi ja tähdistöviisikkoonhttp://www.championsleague.basketball/17-18/news/harris- named-mvp-of-the-seasonhttp://www.championsleague.basketball/17-18/news/star- lineup-revealed-kulboka-best-young-player. == Lähteet == * Manny Harris Europe Stats Basketball-Reference.com * Manny Harris NBA Stats Basketball- Reference.com * Profiili Michiganin yliopisto === Viitteet === == Aiheesta muualla == Luokka:Yhdysvaltalaiset koripalloilijat Luokka:Vuonna 1989 syntyneet Luokka:Elävät henkilöt
Michael Green

Michael Green tai Mike Green -nimisiä henkilöitä ovat: * Michael Green, brittiläinen fyysikko * Michael Green, yhdysvaltalainen käsikirjoittaja * Michael Green, saksalainen maahockeypelaaja * Michael Green, jamaikalainen pikajuoksija * Mike Green (s. 1951), yhdysvaltalainen koripalloilija * Mike Green (s. 1985), yhdysvaltalainen koripalloilija * Mike Green (s. 1985), kanadalainen jääkiekkoilija * Michael Green, yhdysvaltalainen tennispelaaja
Miika Korkatti

Miika Korkatti (s. 18. huhtikuuta 1992) on suomalainen lähitaikuri ja mentalisti. Korkatti aloitti taikatemppujen harrastamisen 2013 ja siirtyi täysipäiväiseksi taikuriksi vuonna 2015. Hän innostui taikatempuista nähtyään joensuulaisen Joona Mäntysen korttitemppuja illanistujaisissa Tampereella 2013. Heti seuraavana päivänä hän kävi ostamassa korttipakan Lempäälän R-kioskilta ja aloitti harjoittelemisen. Korkatti kertoo harjoitelleensa ensimmäisenä vuonna korttien käsittelyä 5–10 tuntia päivässä, joka tekee vähintään 1825 tuntia. Ensimmäiset kaksi vuotta hän oli hyvin tiiviisti Joona Mäntysen yksityisopetuksessa. Korkatti on Suomen taikurit ry:n jäsen. Hän tuli tunnetuksi suomalaisessa taikuriyhteisössä voitettuaan tittelin Nettitaikuri Suomen taikurit ry:n kilpailusta vuonna 2016. 2017 Korkatti voitti Ravintolataikuuden Suomen mestaruuden toimittuaan taikurina neljä vuotta. 2018 Korkatti sijoittui samassa kilpailussa hopealle. 2019 Suomen taikurit ry palkitsi hänet kaksinkertaiseksi Ravintolataikuuden Suomen mestariksi. Vuonna 2017 ja 2018 Korkatti isännöi Salaiset sessiot -taikurikongressin Lempäälässä, joka kokosi yhteen harrastelijoita ja ammattilaisia ympäri Suomea jakamaan kokemustaan ja osaamistaan. Vuodesta 2015 hän on toteuttanut yksityisopetusta ja työpajoja taikatemppuihin liittyen. Korkatin viihdeohjelmisto on suunnattu varttuneemmalle yleisölle, vähintään 15 vuotta täyttäneille. Suurin osa esiintymisistä tapahtuu yksityisissä yritystilaisuuksissa. Korkatti on kirjoittanut elämästään kirjan Mahdotonta – Maailman kyseenalaisin self help -kirja. Vuonna 2023 Korkatti siirtyi käyttämään artistinimeä Mentaalitaikuri Korkatti. == Lähteet == Luokka:Suomalaiset taikurit Luokka:Vuonna 1992 syntyneet Luokka:Elävät henkilöt
Divis Laboratories

Divis Laboratories Ltd. (tai Divi's Laboratories Ltd.) on intialainen lääketeollisuusyhtiö. Se tuottaa aktiivisia farmaseuttisia ainesosia (API) ja välivaiheen yhdisteitä geneeristen lääkkeiden valmistamiseksi. Vuonna 1990 tohtori Murali K. Divin johdolla perustettu yritys keskittyi alkuvaiheessaan tutkimukseen ja tuotekehitykseen ja oli nimeltään Divis Research Center (DRC); nykyäänkin se tekee tutkimusta ja tuotekehitystä (lääkesyntetisointia) myös asiakastahojen toimeksiannosta. Yrityksen päätoimipiste sijaitsee Hyderabadissa, ja sillä on operatiivista toimintaa Euroopassa, Aasiassa, Yhdysvalloissa ja muualla kansainvälisesti. Sen tuotannosta 87 prosenttia meni vientiin. Maaliskuussa 2015 yhtiöllä oli neljä tuotantolaitosta ja neljä tutkimuskeskusta Intiassa sekä tytäryhtiöt Sveitsissä ja Yhdysvalloissa. Yrityksen palveluksessa oli noin 10 000 ihmistä. Alkuvuodesta 2018 alussa Divis Laboratories oli yksi Intian kymmenestä suurimmasta lääketehtaista ja kuului markkina-arvoltaan Bombayn pörssin 100 suurimman yhtiön joukkoon. Yrityksen osake on noteerattu Intian molemmissa pääpörsseissä (BSE ja NSE) ja on osa Nifty 50 -pörssi-indeksiä. ==Katso myös== Suuria intialaisia lääketeollisuus- tai bioteknologiayhtiöitä ovat myös (BSE:n top-100 -listalta yhtiön markkina-arvon mukaan; tai muun lähteen perusteella) * Aurobindo Pharma * Biocon * Cadila Healthcare * Cipla * Dr. Reddy's Laboratories * Lupin * Serum Institute of India * Sun Pharmaceutical Industries ==Lähteet== ==Aiheesta muualla== *Forbes Most Innovative Growth Companies: Divi's Laboratories (2014) (forbes.com) *Divis Laboratories (indiatimes.com) * Indian Pharmaceutical Industry (ibef.org) * Pharmaceutical Industry Analysis: Market Research, Survey, Growth & Reports: Indian Pharma Sector (brandindiapharma.in) * Sector Survey: Pharmaceuticals (makeinindia.com) Luokka:Intialaiset pörssiyhtiöt Luokka:Intialaiset lääkealan yritykset Luokka:Hyderabad (Intia)
Malcolm Forsyth

Malcolm Denis Forsyth (8. joulukuuta 1936 Pietermaritzburg – 5. heinäkuuta 2011 Edmonton) oli eteläafrikkalaissyntyinen, vuonna 1974 Kanadan kansalaisuuden saanut säveltäjä, pasunisti, kapellimestari ja pedagogi. Hän sai musiikin kandidaatin (1963), maisterin (1966) ja tohtorin (1972) arvot Kapkaupungissa. Hänen opettajiensa joukossa olivat Stefans Grové ja Georg Tintner.The Canadian Encyclopedia: Malcolm Forsyth Forsyth soitti 1960-luvulla pasuunaa Kapkaupungin filharmonisessa orkesterissa ja opetti sekä yksityisesti että Kapkaupungin yliopistossa ennen muuttamistaan Kanadaan vuonna 1968. Hän liittyi Albertan yliopiston henkilökuntaan opettamaan teoriaa, sävellystä ja pasuunansoittoa. Hän toimi yliopiston musiikkilaitoksen taiteellisena johtajana 1980-luvun lopussa. Hän oli Edmontonin sinfoniaorkesterin ensipasunisti vuodesta 1973 vuoteen 1980. Vuonna 1973 hän aloitti pasuunansoiton opettamisen Banff Centre for the Artsissa. Vuosina 1969–73 hän oli Goliard-vaskikvintetin jäsen ja vuosina 1974–83 perustamansa Malcolm Forsyth -pasuunayhtyeen johtaja. Hän toimi myös kapellimestarina ja johtajana West Wind -kamariyhtyeessä (1981–83) ja Albertan yliopiston vaskikvintetissä (1975–81). Forsyth johti muitakin Albertan yliopiston kokoonpanoja, kuten vuosina 1991–2002 sen sinfoniaorkesteria. Forsythin sävellystuotannossa kuuluvat Etelä-Afrikan mustien, eritoten zulujen musiikkiperinteiden, ja myös Pohjois-Amerikan alkuperäiskansojen kulttuurien vaikutteet. Hänen teoksiaan on esitetty laajalti sekä Kanadassa että ulkomailla. Teosten joukossa on sellokonsertto Electra Rising, jonka säveltäjä omisti tyttärelleen Amanda Forsythille, joka myös kantaesitti teoksen vuonna 1995 Calgaryn filharmonikkojen kanssa. Forsyth sai parhaan klassisen sävellyksen juno- palkinnon teoksesta Atayoskewin (1987), ja vuonna 1988 Kanadan musiikkineuvosto nimitti hänet vuoden säveltäjäksi. Vuonna 1996 hänet nimitettiin Albertan yliopiston nimikkosäveltäjäksi. Hän vetäytyi opetustehtävistään vuonna 2002. Forsyth ylennettiin Kanadan ritarikuntaan. Hänen viimeinen sävellyksensä, A Ballad of Canada, kantaesitettiin Pinchas Zukermanin johdolla vain viikkoja ennen säveltäjän kuolemaa. == Lähteet == Luokka:Eteläafrikkalaiset säveltäjät Luokka:Kanadalaiset säveltäjät Luokka:Pasunistit Luokka:Vuonna 1936 syntyneet Luokka:Vuonna 2011 kuolleet
Chan Ka Nin

Chan Ka Nin (s. 1949 Brittiläinen Hongkong) on kanadalainen säveltäjä. Hän voitti kahdesti parhaan klassisen sävellyksen Juno-palkinnon ja on saanut monia kansainvälisiä palkintoja. Hänen teoksiaan ovat esittäneet muiden muassa Toronton sinfoniaorkesteri, Calgaryn filharmonikot, Nova Scotian sinfoniaorkesteri, Purcell-kvartetti, Rivka Golani ja Lawrence Cherney. Teosten joukossa on ooppera Iron Road (2001).Canadian Music Centre: Ka Nin Chan Chan syntyi Hongkongissa, mutta muutti perheineen Vancouveriin vuonna 1965. Hän opiskeli sävellystä Brittiläisen Kolumbian yliopistossa Jean Coulthardin johdolla ja jatkoi opintojaan Bernhard Heidenin johdolla Indianan yliopistossa, josta hän lopulta sai maisterin ja tohtorin arvonsa musiikissa. Vuonna 1982 Chan aloitti musiikin teorian ja sävellyksen opettamisen Toronton yliopistossa. == Lähteet == Luokka:Hongkongilaiset säveltäjät Luokka:Kanadalaiset säveltäjät Luokka:Oopperasäveltäjät Luokka:Vuonna 1949 syntyneet Luokka:Elävät henkilöt